[image: ]

www.daf-yomi.com
afchunk.xhtml
זבחים פג ע"ב



טקסט הדף מנוקד



גְּמָ' רָאוּי לוֹ אִין שֶׁאֵין רָאוּי לוֹ לָא לְמַעוֹטֵי מַאי אָמַר רַב פָּפָּא לְמַעוֹטֵי קְמָצִין שֶׁלֹּא קִידְּשׁוּ בִּכְלִי


מַתְקֵיף לַהּ רָבִינָא מַאי שְׁנָא מִדְּעוּלָּא דְּאָמַר עוּלָּא אֵימוּרֵי קָדָשִׁים קַלִּין שֶׁהֶעֱלָן לִפְנֵי זְרִיקַת דָּמָן לֹא יֵרְדוּ נַעֲשׂוּ לַחְמוֹ שֶׁל מִזְבֵּחַ


הָנָךְ לָא מִיחַסְּרוּ מַעֲשֶׂה בְּגוּפַיְיהוּ הָנֵי מִיחַסְּרוּ מַעֲשֶׂה בְּגוּפַיְיהוּ


רַבִּי יְהוֹשֻׁעַ אוֹמֵר כׇּל הָרָאוּי לָאִישִּׁים כּוּ' וְרַבָּן גַּמְלִיאֵל נָמֵי הָכְתִיב עֹלָה עַל מוֹקְדָה הָהוּא לְאַהְדּוֹרֵי פּוֹקְעִין הוּא דַּאֲתָא


וְאִידַּךְ לְאַהְדּוֹרֵי פּוֹקְעִין מְנָא לֵיהּ נָפְקָא לֵיהּ מֵאֲשֶׁר תֹּאכַל הָאֵשׁ


וְאִידַּךְ הַהוּא מִיבְּעֵי לֵיהּ לְעִכּוּלֵי עוֹלָה אַתָּה מַחֲזִיר וְאִי אַתָּה מַחֲזִיר עִכּוּלֵי קְטוֹרֶת דְּתָנֵי רַבִּי חֲנִינָא בַּר מִנְיוֹמֵי בְּרַבִּי אֱלִיעֶזֶר בֶּן יַעֲקֹב אֲשֶׁר תֹּאכַל הָאֵשׁ אֶת הָעֹלָה עַל הַמִּזְבֵּחַ עִכּוּלֵי עוֹלָה אַתָּה מַחֲזִיר וְאִי אַתָּה מַחֲזִיר עִכּוּלֵי קְטוֹרֶת


וְאִידַּךְ לָאו מִמֵּילָא שָׁמְעַתְּ מִינַּהּ דְּעִכּוּלֵי עוֹלָה מְהַדְּרִינַן


רַבָּן גַּמְלִיאֵל אוֹמֵר כׇּל הָרָאוּי כּוּ' וְרַבִּי יְהוֹשֻׁעַ נָמֵי הָכְתִיב מִזְבֵּחַ הָהוּא מִיבַּעְיָא לֵיהּ מַאי (טַעְמָא) קָאָמַר רַחֲמָנָא כׇּל הָרָאוּי לְמוֹקְדָה מְקַדֵּשׁ מִזְבֵּחַ


וְאִידַּךְ מִזְבֵּחַ אַחֲרִינָא כְּתִיב וְאִידַּךְ חַד לְהֵיכָא דְּהָיְתָה לָהּ שְׁעַת הַכּוֹשֶׁר וְחַד לְהֵיכָא דְּלֹא הָיְתָה לָהּ שְׁעַת הַכּוֹשֶׁר


וְאִידַּךְ כֵּיוָן דִּפְסוּלִין נִינְהוּ וְרַבִּינְהוּ רַחֲמָנָא לָא שְׁנָא הָיְתָה לוֹ שְׁעַת הַכּוֹשֶׁר לָא שְׁנָא לֹא הָיְתָה לוֹ שְׁעַת הַכּוֹשֶׁר


רַבִּי שִׁמְעוֹן אוֹמֵר הַזֶּבַח כָּשֵׁר כּוּ' תַּנְיָא רַבִּי שִׁמְעוֹן אוֹמֵר עֹלָה מָה עוֹלָה הַבָּאָה בִּגְלַל עַצְמָהּ אַף כֹּל הַבָּאִין בִּגְלַל עַצְמָן יָצְאוּ נְסָכִים הַבָּאִין בִּגְלַל זֶבַח


רַבִּי יוֹסֵי הַגְּלִילִי אוֹמֵר מִתּוֹךְ שֶׁנֶּאֱמַר כׇּל הַנֹּגֵעַ בַּמִּזְבֵּחַ יִקְדָּשׁ שׁוֹמֵעַ אֲנִי בֵּין רָאוּי וּבֵין שֶׁאֵינוֹ רָאוּי תַּלְמוּד לוֹמַר כְּבָשִׂים מָה כְּבָשִׂים רְאוּיִין אַף כֹּל רָאוּי רַבִּי עֲקִיבָא אוֹמֵר עֹלָה מָה עוֹלָה רְאוּיָה אַף כֹּל רְאוּיָה


מַאי בֵּינַיְיהוּ אָמַר רַב אַדָּא בַּר אַהֲבָה עוֹלַת הָעוֹף פְּסוּלָה אִיכָּא בֵּינַיְיהוּ מָר מַיְיתֵי לַהּ מֵעֹלָה וּמָר מַיְיתֵי לַהּ מִכְּבָשִׂים


וּלְמַאן דְּמַיְיתֵי לַהּ מִכְּבָשִׂים הָכְתִיב עֹלָה אִי כְּתִיב כְּבָשִׂים וְלָא כְּתִיב עֹלָה הֲוָה אָמֵינָא אֲפִילּוּ מֵחַיִּים כְּתַב רַחֲמָנָא עֹלָה


וּלְמַאן דְּמַיְיתֵי לֵיהּ מֵעֹלָה הָא כְּתִיב כְּבָשִׂים אִי כְּתִיב עֹלָה וְלָא כְּתִיב כְּבָשִׂים הֲוָה אָמֵינָא אֲפִילּוּ מִנְחָה כְּתַב רַחֲמָנָא כְּבָשִׂים


מַאי אִיכָּא בֵּין הָנֵי תַּנָּאֵי לְהָנֵי תַּנָּאֵי דְּמַתְנִיתִין אָמַר רַב פָּפָּא קְמָצִים שֶׁקָּדְשׁוּ בִּכְלִי אִיכָּא בֵּינַיְיהוּ לְתַנָּאֵי דִּידַן לֹא יֵרְדוּ לְתַנָּאֵי דְּמַתְנִיתָא יֵרְדוּ


רֵישׁ לָקִישׁ אָמַר מִנְחָה הַבָּאָה בִּפְנֵי עַצְמָהּ לְדִבְרֵי כּוּלָּן לֹא תֵּרֵד לְדִבְרֵי רַבִּי יוֹסֵי הַגְּלִילִי וְרַבִּי עֲקִיבָא




רש"י





	והנסכים ירדו. שאין מזבח מקדש פסולין אלא בבאין בגלל עצמן אבל לא הבאין בגלל אחרים כדיליף ר''ש טעמיה בגמרא (מפרש): גמ' למעוטי מאי. שלא נראה למזבח לדברי הכל: אימורי קדשים קלים לפני זריקת דמן. לא הובררו למזבח שזריקת דמן שלהן קובעתן לחלק גבוה לענין מעילה מה שאין כן בקדשי קדשים. שהן מתחילתן לגבוה ואימוריהן עולין למזבח אבל קדשים קלים אין בהן מעילה אפי' באימוריהן כדתניא בתורת כהנים את קדשי ה' המיוחדים לשם יצאו קדשים קלים אבל לאחר זריקת דמים יש מעילה באימוריהן דנפקא לן מוכל חלב לה' לרבות אימורי קדשים קלים לאחר זריקת דמים למעילה ואפילו הכי קאמר לא ירדו: בגופייהו. דאיפסולן בדבר אחר הוא: ההוא לאהדורי פוקעין. דלאו אפסולין קאי אלא אכשרין שפוקעין מן היקידה אישיקלטי''ר וקאמר קרא שיחזירה למוקדה דעל מוקדה משמע מוקד שהיה לה כבר: אשר תאכל האש כו'. קרא יתירא הוא דפשיטא דדשן מאשר תאכל האש הוא אלא לדרשא אתא אשר תאכל האש ותפקעם העולה מעל המזבח חזור והעלם על המזבח: לאו ממילא ש''מ כו'. הילכך לא בעי קרא אחרינא: מקדש מזבח. ללמדך טעמא שלא ירד משום קדושת מזבח הוא: מזבח אחרינא כתיב. כל הנוגע במזבח יקדש (שמות כט): שעת הכושר. להקטרה לפני פסולו כגון לן ויוצא וטמא: לא היתה לו שעת הכושר. נשחט חוץ לזמנו וחוץ למקומו: ת''ל כבשים. וסמיך ליה וזה אשר תעשה על המזבח: ר' עקיבא אומר. עולה בהאי קרא כתיב: מר מייתי לה מעולה. דלא תרד דאף עולת העוף משמע ומר מייתי לה לקידושי פסולין מכבשים בהמה ולא עוף: כתב רחמנא עולה. משראוי לעלות: ה''ג קמצים שקדשו בכלי איכא בינייהו לתנא דידן לא ירדו לתנא דמתניתא ירדו: קמצים שקידשו בכלי. ונפסלו: לתנאי דידן. רבן גמליאל ורבי יהושע לא ירדו דגמרי לה ממוקדה וממזבח והני בני מזבח ומוקדה נינהו עד שלא נפסלו: לתנאי דמתניתא. רבי יוסי הגלילי ורבי עקיבא ירדו דעולה בעינן אבל מנחה תרד:





תוספות





	הנסכין כשירין והזבח פסול. אי אפשר להיות לנסכין כשירים גמורין כיון דהזבח פסול אלא כלומר כשירין מפסול עצמן: למעוטי מאי. אי למעוטי קטרת קאתי הא תנא ליה סיפא וכן רובע ונרבע קתני בסיפא ולא הוה ליה למיתניא ראוי לו אלא המזבח מקדש את הפסולין: למעוטי קמצים שלא קדשו בכלי. לכאורה אפילו אליבא דר''ש קאי דאמר לקמן (דף פד.) בנשפך דמה דלא ירד חדא דלכולהו תנאי מיבעי ליה לאשכוחי שאין ראוי לו ועוד מדפריך עלה מ''ש מדעולא דההיא דעולא אתיא כר''ש דלרבי יהודה ירדו מדאמר עלה רבי זירא לקמן אף אנן נמי תנינא שנשפך דמה כו' וכי קאמר למעוטי קמצים שלא קדשו בכלי הכי נמי דהוה מצי למימר לרבי יהודה למעוטי אימורי קדשים קלין שהעלן לפני זריקת דמים דירדו אלא משום דאיירי לר' שמעון נקט הכי והקשה ה''ר חיים דהא שמעינן לר' שמעון בהקומץ רבה (מנחות דף כו.) דקומץ לא בעי קידוש כלי וצריך לומר על כרחין דהכא אליבא דרבנן נקט דבעו בקומץ קידוש כלי כדקיימא לן בכל דוכתי ולא כרבי שמעון ולרבי שמעון משכחת לה שאין ראוי לו כגון לבונה קודם קמיצת הסולת שהלבונה ניתרת בקמיצת הסולת ועוד נראה דההיא דעולא ככולי עלמא דבכל דוכתי מייתי לה הכא ובפ''ק דמעילה (דף ז:) ועוד מדפריך מאי שנא מדעולא ולא פריך מ''ש ממתני' שנשפך דמה וכן במעילה דמייתי מדעולא ולא מייתי ממתני' דנשפך אע''ג דמייתי דומה לדומה מתמה משמע דההיא דעולא ככולי עלמא דאפי' ר' יהודה מודה דנעשו לחמו של מזבח ולא דמי לנשפך דמה כיון דאיכא זריקת דמה והא דאמר רבי זירא לקמן אף אנן נמי תנינא לר''ש מוכח שפיר דנעשה לחמו של מזבח ודחי הש''ס דאפילו לרבי שמעון אין כאן ראיה וה''ה דהוה מצי למימר דלר''ש פשיטא וכי איצטריך ליה לעולא לאשמועינן אליבא דר' יהודה: ההוא לאהדורי פוקעין הוא דאתא. ומהא דדרשינן לקמן ועשית עולותיך הבשר והדם עיכולי עולה אתה מחזיר ואי אתה מחזיר עיכולי גידים ועצמות לא נפקי פוקעין דקסבר האי תנא דלא אמרינן ממילא שמעינן מינה כי היכי דנפקא לן בסמוך מאשר תאכל האש את העולה דדרשינן עיכולי עולה אתה מחזיר ואי אתה מחזיר עיכולי קטרת ומאן דאית ליה ממילא שמעת מינה הכי נמי הוה מצי למידרש פוקעין מועשית ומ''מ תרוויהו צריכי מאשר תאכל האש דמועשית לא הוה ממעטין קטרת כיון דבר הקרבה הוא כמו בשר ודם ועוד יש לומר דהיינו טעמא דלא נפקא פוקעין מדדרשינן עיכולי עולה אתה מחזיר ואי אתה מחזיר עיכולי גידים ועצמות משום דהוה מוקמינא ליה משפירשו מן המערכה ועודם על גבי המזבח ולא נפלו לארץ אבל נפלו לארץ אפילו עיכולי עולה אי אתה מחזיר: ואי אתה מחזיר עיכולי קטרת. עיכולי לבונה לא ממעט דמהדרינן להו כדמוכח בהקומץ רבה (מנחות דף כו:) והיינו טעמא דעל המזבח כל הראוי למזבח החיצון קאמר: מה עולה ראויה. וצריך לדקדק בכולה שמעתין דמרבינן כל הקרבנות אע''ג דכתיב עולה: הוה אמינא אפילו מחיים. ובדוקין שבעין ואליבא דרבי עקיבא כדאמר לקמן כתב רחמנא עולה שראוי לעלות: (כל עולין) אפילו מנחה. תימה דבפרק שתי מדות (מנחות דף צ:) ממעטים מנחה מנסכים מדכתב עולה ויש לומר דשאני התם דמסתבר עולה דווקא דכולה כליל דדומיא דנסכים דכולה למזבח אי נמי שאני הכא דכתיב כל הנוגע במזבח יקדש דכל משמע לרבויי אי נמי משום דכתיב זאת תורת דריבה תורה אחת לכל העולין:





רש"ש

רש"י ד"ה אימורי. כדתניא בת"כ מקדשי ה' המיוחדין כו'. כצ"ל:



בא"ד דנ"ל מכל חלב לה'. כצ"ל:



רש"י ד"ה אשר תאכל האש. ותפקיעם העולה על המזבח חזור כו'. כ"נ דצ"ל ונקיט לישנא דקרא ומפרשו:





הגהות יעב"ץ

רש"י ד"ה לאימורין וכו' שזריקת דם שלהן כצ"ל:


תד"ה הנסכין וכו' אי אפשר לנסכין להיות כשרין כצ"ל:


ד"ה ומוציא אני וכו' דקסבר בהווייתן הן קדושים מ"ה אמר וכו' כצ"ל:


בא"ד וקשה על ר"ש דסבר בהווייתן קדושים ממתניתין דסוף וכו' כצ"ל:





צאן קדשים

גמרא ת״ל כבשים כו׳. יש מקשים דצ״ע על רש״י בחומש דבפ׳ תצוה מביא דרשות דר"י הגלילי ולדידיה עולת העוף פסולה תרד ובפ׳ צו מביא דרשה דר״ע דתורת העולה ואליביה עולת עוף לא תרד עכ״ל ול״נ דהמעיין שם ברש״י בב׳ מקומות אלו יראה לעין ששניהם לדבר אחד נתכוונו ואינם סותרים זא״ז והכל אליבא דר״ע עיי״ש ואינו מן הצורך להאריך ומ״ו הב״ז הניח בצ״ע ג״כ:


רש״י ד״ה ואימורין כו' ואימוריהן עומדים למזבח כו׳ כצ״ל:


בא״ד כל חלב לה׳ לרבות אימורי כו׳ הד"א:


ד״ה בגופייהו דפיסולן מחמת דבר אחר הוא הס"ד כצ״ל פי׳ מחמת זריקת הדם:


ד״ה ההוא לאהדורי כו׳ לאו אפסולין קאי אלא אכשרים שפוקעים מן המוקדה אישריקלטיר בלע״ז וקאמר קרא שיחזור למוקדה כו׳ הד״א וכצ״ל:


ד״ה ה״ג קמצים כו׳ ירדו קמצים שקדשו כו' הד״א וכצ"ל.


ד״ה לתנאי דמתניתין כו׳ אבל מנחה תרד הס״ד והד״א:


תוס׳ ד״ה למעוטי קמצים כו' אפילו אליבא דר״ש כו'. פי׳ אפילו אליבא דר״ש דס״ל לקמן בנשפך דמו דלא ירד מודה בקמצים דגרע טפי שמחוסרי מעשה בגופייהו:


בא״ד דלכולהו תנאי מיבעי כו'. פי׳ לכולהו תנאי דבמתני' שאינו ראי׳ לכ״ע ור״ש נמי תני במתני׳:


בא״ד שהלבונה ניתרת כו׳. פי׳ והוה כמו מחוסר מעשה בגופייהו:


בא״ד דמייתי דומה לדומה מ״מ משמע כו׳ כצ״ל. פירוש ומ״ה מייתי הכא מדעולא אפילו אליבא דרבנן דעולא ככ״ע:


בא״ד. אף אנן נמי תנינא מר״ש משום דלר״ש מוכח שפיר כו׳ כצ״ל. פירוש השתא דאמרינן דעולא ככ״ע אפילו לר״י למה מייתי ראיה מר״ש מ"ה כתבו מר״ש מוכח טפי דנעשה לחמו של מזבח:


ד״ה ההוא לאהדורי כו' ומ״מ לתרווייהו צריכה מאשר תאכל כו׳ כצ״ל. פי׳ בין למאן דאית ליה ממילא ש״מ בין למאן דלית ליה וראיתי בדפוס חדש גירסא חדשה וטעות הוא וכאשר כתבתי נכון הוא:


בא"ד אבל נפלו לארץ כו׳. ונ״ל דלפ״ז אפשר לומר דלכ״ע אמרינן ממילא ש״מ ותלתא קראי צריכה מאשר תאכל האש איצטרך למעט קטורת דמועשית לא הוה ממעטינן כדלעיל ואי הוה כתיב מאשר תאכל הוה מוקמינן אמסתבר אגידים ועצמות למעוטי ולא קטורת ואי הוה כתיב הנך תרתי הוה מוקמינן לה משפירשו מן המערכה ועודם ע״ג המזבח אבל נפלו לארץ כו׳ מ״ה איצטרך על מוקדה נ״ל:


ד״ה הוה אמינא כו׳ שראוי לעלות הס״ד וכצ״ל:

חק נתן

גמרא ר״ל אמר מנחה הבאה בפני עצמה וכו׳ הרמב״ם ז״ל בפ״ג מהל׳ פסולי המוקדשין דין ג׳ פסק כר׳ יהושע {חק נתן: עיין} להכ"מ והלח״מ ז"ל עוד נ״ל טעמו משום דר׳ יהושע מסתבר טעמיה דיליף ממוקדה דאי לאהדוריה פוקעין הא נפקא ממילא מאשר תאכל האש את העולה וגו׳ דילפינן מינה עיכולי עולה אתה מחזיר ואי אתה מחזיר עיכולי קטרת דשמעי׳ ממילא דעיכולי עולה מהדרינן כדאיתא לעיל וכן המזבח איצטריך דטעמא קאמר רחמנא ואע״ג דמזבח אחרינא כתיב מ״מ איצטריך חד להיתה לו שעת הכושר וחד ללא היתה לו שעת הכושר כדאיתא לעיל דמסתבר לחלק ודוק:


תוס׳ בד״ה הנסכין כשרים וכו׳ אלא כלומר כשרים מפסול עצמן מ״כ בגש״ק וז״ל מ״מ כשרין קרו להו כיון דאפשר להיות זבח פסול והנסכים כשרין כגון שיש זבח זבוח באותה שעה דאם יש זבח אחר יקרבו עמו כדאיתא בהתודה משום דלב ב״ד מתנה ריב״א עכ״מ:


ד״ה למעוטי קמצים וכו׳ וצ״ל ע״כ דהכא אליבא דרבנן וכו׳ ועוד נראה דההיא דעולא ככ״ע וכו׳ ק"ל לתירוצא קמא דהכא אליבא דרבנן ועולא לאו ככ״ע א״כ מאי מקשה מ״ש מדעולא וכו׳ הא ההיא דעולא אתיא כר״ש אבל לר׳ יהודה ירדו כמו שהוכיחו תחילה וליכא למימר דהא דכתבו דהכא אליבא דרבנן לאו היינו ר׳ יהודה אלא רבנן אחריני וסברי בהא כר״ש דאמר לא ירדו דקשה מי הכריחו להמקשה לומר כן דסברי כר"ש דלאו הלכתא כדי לאקשויי מ״ש מדעולא לכן נ״ל דט״ס ויש למחוק תיבת ועוד ולהגיה ונראה דההיא דעולא וכו׳ וכוליה חד תירוצא הוא ודוק ודע דגם הרמב״ם ז"ל סובר כן דההיא דעולא אליבא דכ"ע היא שהרי פסק בפ״ג ~מלכות~ {חק נתן: מהלכות} פסולי המוקדשין דין י״ב לההיא דעולא אע"פ שפסק שם דין ו׳ כר׳ יהודה ודוק:


בד״ה ההוא לאהדורי פוקעין וכו׳ ומ״מ לתרווייהו צריכא אשר תאכל האש דמועשית לא הוה ממעטין וכו׳ כצ״ל ור״ל לכ״ע צריכא אשר תאכל האש למעט קטרת דמועשית לא הוה מימעיט קטרת כיון דבר הקרבה וק״ל ועיין לתוס׳ לקמן דף פ"ו שכתבו צריכותא בשני צדדים:

ברכת הזבח

פרק תשיעי


גמרא ר״י הגלילי אומר מתוך שנאמר כל הנוגע כו׳. וצ״ע דרש״י בחומש פ׳ תצוה מביא דרשת דר״י הגלילי ולדידיה עולת העוף פסולה תרד ובריש פ׳ צו מביא דרשה דר״ע דתורת עולה ואליבי׳ כשירה אפילו עוף ולא תרד. שוב ראיתי להרב הגדול הרא"מ ז"ל שהרגיש בזה ע״ש:


רש״י ד״ה בגופייהו דאיפסול בדבר אחרת כו׳ (ר״ל אימורים דפסולייהו מחמת זריקת דמים הוא ק״ל):


תוס׳ ד״ה למעוטי קמצים כו׳ לכאורה אפילו אליבא דר״ש קאי כו׳ עכ״ל. ולא ידעתי למה לא הוכיחו בפשיטות דקאי אליבא דר״ש שהרי בסיפא דמתניתי׳ דידן קאי ר״ש לפרושי ארישא דהמזבח מקדש הראוי וכו׳ היינו הזבח כשר והנסכים פסולים ואמרי׳ נמי לקמן קמצים שקדשו בכלי איכא בינייהו ולתנאי דמתני׳ גם לר״ש לא ירדו מוכח דאם לא קדשו גם לר״ש ירדו ודוק. ואפשר דזאת היה כוונת התוספות במ״ש דלכולהו תנאי מיבעי כו׳ (ר״ל התנאים שנשנו במשנה זו נ״ל):


בא״ד. והקשה הר״ח כו׳ לר' שמעון כו׳ ולא כר״ש ולר״ש משכחת כו' (כצ״ל) משמע דההיא דעולא כו׳ כיון דאיכא זריקת דמה והא דאר״ז כו׳ לר״ש מוכח שפיר כו׳ (וכצ״ל ותיבת נשפך הוא ט״ס) ור״ל ולר״י ודאי אין ראייה מכאן אבל מכל מקום הדין אמת גם לר״י בלא ראייה וק״ל:


בא"ד. וכי איצטריך ליה לעולא לאשמעינן אליבא דר״י הס״ד:


הגהות


גמרא למעוטי קמצין כו׳ (מיימוני שם):


פיסקא רבן גמליאל אומר כל הראוי כו׳ כצ״ל:


רש״י ד״ה ואימורי קדשים קלים כו׳ קאמר לא ירדו הס״ד:


ד״ה ההוא כו׳ דלאו אפסולים כו' כצ״ל:


ד״ה אשר תאכל כו׳ לדרשא אתא אשר תאכל כו׳ הד״א:


ד״ה ת״ל כבשים כו׳ על המזבח הס״ד:


ד״ה ומר מייתי כו׳ ולא עוף הס״ד:


ד״ה ה״ג קמצים כו׳ לתנאי דמתניתין ירדו כצ״ל הס״ד: ואח״כ ד״ה קמצים שקידשו כו׳ דידן ר״ג ור״י כו׳ ומוקדה נינהו עד שלא נפסלו הד״א והס״ד: ואח״כ ד״ה לתנאי דמתני׳ ר״י הגלילי כו׳ אבל מנחה תרד הד״א והס״ד:


תוס׳ ד״ה למעוטי מאי כו׳ את הפסולים הס״ד:


ד״ה ההוא לאהדורי כו׳ ה״נ הוה מצי למידרש פוקעים מועשית ומ״מ כו׳ תאכל האש דמועשית לא הוי ממעטינן כו׳ (כצ״ל) ועוד י״ל כו׳ מדדרשינן עיכולי כו׳ (ר״ל מועשית וגו׳) עולה אי אתה מחזיר כצ״ל והס״ד: ואח״כ ד״ה ואי אתה כו׳ למזבח החיצון קאמר הס״ד: ואחר כך ד״ה מה עולה כו' שמעתין דמרבינן כל כו׳ כצ״ל:


ד״ה הוי אמינא כו׳ שראוי להעלות הס״ד: ואח״כ ד״ה כל עולין כו׳:

פנים מאירות

פרק תשיעי


גמרא ר"י הגלילי אומר מתוך שנאמר כל הנוגע כו׳ כתב הב"ז וז"ל וצ"ע דרש״י בחומש בפ׳ תצוה מביא דרשות דר"י הגלילי ולדידיה עולת עוף פסולה תרד ובריש פרשת צו מביא דרשות דר"ע דתורת עולה ואליבא כשירה אפילו עולת עוף ולא תרד שוב ראיתי להרב הגדול הרא"ם שהרגיש בזה עכ"ל ולא אאמין אם יצא דברים אלו מפי הגאון כי עין בעין ראיתי היפוך דבריו דרש״י בפ׳ תצוה מביא דרשות דר"ע וכן כתב הרא"ם דרש״י סובר כר"ע ולא הקשה הרא"ם מעולם קושיא זו ע"ש:


תוס׳ ד"ה אי למעוטי קטורת קאתי ר״ל דקטורת אינו ראוי על מזבח החיצון הא תני ליה סיפא לקמן במתני׳ דף פ״ה ע"ב:


ד״ה למעוטי קמצים לכאורה אפילו אליבא דר"ש קאי דאמר לקמן בנשפך דמה דלא ירד א"כ אי אפשר לומר דאתי למעט אם נשפך דם והעלו אימורים למזבח דירדו דהוי אינו ראוי למזבח דהדם מתיר בקדשים קלים אימורים למזבח דהא סבר ר"ש דלא ירדו ואין לומר דלא פריך למעוטי מאי אלא אליבא דרשב"ג אבל אליבא דר׳ יהושע ור"ש הוי שאינו ראוי אליבא דר״י דם ונסכים ואליבא דר"ש דבר שאינו בא בגלל עצמו ולזה אמרו חדא דלכולהו תנאי מבעיא לזה לאשכוחי שאינו ראוי לו ר״ל אף דפליגי מה דראוי למזבח מ"מ קשה אליבא דר״י היה לו לשנות לרבי המזבח מקדש הראוי לאשים וכן אליבא דר"ש היה לו לומר המזבח מקדש דבר הבא בגלל עצמו ומדתני לכולהו מזבח מקדש הראוי לו לדיוקא אתי שאינו ראוי למזבח כגון שלא נעשה לחמו של מזבח אליבא דכ״ע תרד א״כ אי אפשר למעט דם ונסכים דכבר נעשו לחמו של מזבח ובזה מיושב קושית הב״ז על דברי התוספות ע"ש:


בא"ד ולר״ש משכחת שאינו ראוי כגון לבונה קודם קמיצת הסולת צריך לי עיון בדבריהם תיפוק ליה דאף דהיה ראוי מ"מ תרד דהלבונה בא בגלל מנחה ואף דיכול להביא לבונה בפני עצמה מ"מ כשמביא מנחה מביא לבונה בגלל מנחה ותרד לר"ש ועוד קשה לי כיון דר"ש אית ליה הך דעולא א״כ איך אפשר לומר דלבונה קודם קמיצת הסולת דתרד קשה קושית הש״ס מ"ש מדעולא דהא נמי לא מחסר מעשה בגופייהו ויש לישב ודוק:


ד"ה ההוא לאהדורי פוקעין הוא דאתי כו' ומ"מ תרווייהו צריכי ר"ל אליבא דכ״ע עיין בתוספות דף פ"ו ושם כותבים צריכותא בשני צדדים:


בא״ד ועוד י"ל כו׳ יש להקשות כיון דאיצטרך תרי קראי למעט עיכול קטורת וגם גידים ועצמות כדפי׳ התוספות לעיל א"כ איך אמרינן לאו ממילא ש"מ דילמא בהאי קרא אשר תאכל אש נמי מוקמינן דעיכולי קטורת לא מהדרינן כשפרשו על המזבח אבל על גבי קרקע אפילו עיכולי עולה לא מהדרינן כיון דעיכולי קטורת לא מצי למילף מגידים ועצמות ואיצטרך קרא לגופיה דלא מהדרינן עיכולי קטורת אפילו אם פירשו על המזבח ואליבא דמ"ד דיליף עיכולי עולה ממוקדה דאפילו נפלו לארץ מהדרינן א"כ מנ״ל עכשיו לומר בגידים ועצמות וקטורת דלא מהדרינן כשפירשו על המזבח דילמא קראי אתי למעוטי אם נפלו לארץ אבל כשפירשו ועודם על המזבח לא ירדו ונ"ל דלהאי תירוצא הדרו התוספות מתירוץ דלעיל כיון דירדו לחלק בין פירשו על המזבח ובין פירשו על הארץ א"כ איצטרך תרי קראי למעט אפילו אם עודם על המזבח לא מהדרינן עיכולי קטורת וגידים ועצמות ולעולם ילפינן קטורת מגידים ועצמות וכן להיפך א"כ ממילא משמע דעיכולי עולה אפילו אם נפלו על ארץ מהדרינן ורשב"ג סבר דלא אמרינן ממילא שמעינן מיניה ומכל קרא לבד לא הייתי יכול למילף עיכולי עולה מהדרינן אפילו למאן דאית ליה ממילא שמעינן משום דהייתי מוקי לקרא דאפילו עיכולי עולה כשנפלו לארץ לא מהדרינן ולכך איצטרך על מוקדה וכן משמע בתוספות דף פ"ו שתירצו הך תירוצא בתחילה ולא הקשו למה הכא תרי קראי למעט עיכולי קטורת וגידים ועצמות עד לבתר הכי משמע בתחילת דבריהם אין כאן קושיא כלל כנ"ל:


גמרא ר"י הגלילי אומר מתוך שנא׳ כל הנוגע במזבח יקדש שומע אני כו׳ יש להקשות מנ"ל אליבא דר"י הגלילי למעט עופות ולמעט מחיים ומנחה ור"ע ממעט מחיים ומנחה דילמא דלא באתה התורה אלא למעט מנחה ואיצטרך תרווייהו דאי כתיב עולה הייתי ממעט מחיים ומרבה אפילו מנחה כתב רחמנא כבשים למעט דוקא מנחה אבל מחיים מקדש ואי כתב כבשים הייתי ממעט אפילו עופות ולכך כתיב עולה ויש לישב דבזה פליגי דמכל הנוגע במזבח הייתי מרבה כל הפסולין ואתי כבשים לומר דוקא דומיא דכבשים לא תרד אם כן אני ממעט עופות ומנחה אבל מחיים שפיר דומיא דכבשים ולכך איצטרך עולה למעט מכבשים דאפילו מחיים ירדו ור"ע יליף תחילה מעולה ודומיא דעולה לא תרד ודוקא לאחר מיתה אלא שהייתי מרבה אפילו מנחה ולכך כתיב כבשים למעט מרבויא דעולה דמנחה לא ואיכא בינייהו עולת עוף וק״ל:


ד"ה מה עולה ראויה כו׳ אע״ג דכתיב עולה ונ"ל לישב ע"כ לאו דוקא עולה דאי עולה דוקא ולא שלמים אף שהוא ב"ח ק"ו דממעטינן מנחה אם כן למה לי כבשים אלא ע"כ דעולה כל העולין במשמע א"כ שפיר מרבינן כל הקרבנות:


ד"ה כל העולין אפילו מנחה תימא כו׳ א״נ שאני הכא א"נ משום דכתיב זאת התורה וע"כ צריך לומר דצריך לאיזה לימוד דאל"כ לא נכתוב לא ה"י ולא וי"ו וע״פ זה יש לישב מה שכתבו התוספות לעיל ד"ה מה עולה ראויה דצריך לדקדק דמנ"ל לרבות כל הקרבנות דאפשר דמרבינן מדכתיב כל משמע לרבויי או מזאת תורת עולה ולי היה נראה לישב תמיהת התוספות דהא דמעטינן בפ׳ שני מדות מנחה מנסכים היינו לפי האמת דכתיב ~כבבים~ {פנים מאירות: כבשים} ש״מ דעולה דוקא אבל אי לא היה כתיב כבשים הייתי אומר כל היכא דכתיב עולה אפילו מנחה וק״ל:


באדיבות פנינים - הספרייה החופשית pninim.org | לתנאי הרישיון, הקדשות ומידע נוסף






image1.png
e 9T WNSE




